ผลสรุปการประชุมธปท.ร่วมกับธนาคารพาณิชย์ทั่วประเทศ
ผลสรุปการประชุมธปท.ร่วมกับธนาคารพาณิชย์ทั่วประเทศ - ตลท.เปิดทำการซื้อขายตามปกติในวันพรุ่งนี้ (14 ต.ค.59)
13 ต.ค. 2559

ผู้สื่อข่าวรายงานว่า ผลการประชุมระหว่างผู้ว่าการธนาคารแห่งประเทศไทยและประธานเจ้าหน้าที่บริหารของธนาคารต่างๆ มีข้อสรุปดังนี้
1) ธนาคารเปิดดำเนินการตามปกติยังไม่มีการประกาศวันหยุดใดใดเป็นพิเศษ
2) BOT ขอให้ธนาคารพาณิชย์ทุกแห่งช่วยกันสนับสนุนเสถียรภาพของตลาดเงินตลาดทุน โดยเฉพาะอย่างยิ่งในสองประเด็นหลักๆคือ การสื่อความหรือให้ข้อมูลกับลูกค้าและนักลงทุนไม่ให้ตื่นตระหนก และสองคอยเป็นหูเป็นตาและไม่สนับสนุนธุรกรรมใดใดที่จะหาผลประโยชน์จากการเก็งกำไรหรือทำลายเสถียรภาพของตลาดเงินตลาดทุนของประเทศไทย
3) ขอให้ธนาคารพาณิชย์ช่วยกันติดตามดูแลการบริหารสภาพคล่องของแต่ละธนาคารอย่างใกล้ชิดและถ้ามีอะไรผิดปกติให้รีบรายงานให้กับทาง BOT ในทันที ขอให้ทุกธนาคารช่วยกันรักษาเสถียรภาพสภาพคล่องระหว่างธนาคาร (interbank activities) ตามปกติ BOT จะ stand by ที่จะรักษาและสนับสนุนสภาพคล่องในระบบการเงินให้กับธนาคารทุกธนาคาร
4) ขอให้ธนาคารพาณิชย์ช่วยดูแลธุรกรรมเงินสดอย่างใกล้ชิด หากมีความจำเป็นของการใช้เงินสดเป็นปริมาณมากผิดปกติทาง ศูนย์บริหารเงินสดของธนาคารแห่งประเทศไทยพร้อมจะให้บริการและให้การสนับสนุนตลอดเวลา
ทั้งนี้ ผลสรุปจากการประชุมดังกล่าวหมายถึง ตลาดหลักทรัพย์แห่งประเทศไทย (ตลท.) เปิดดำเนินการซื้อขายตามตารางวันทำการปกติในวันพรุ่งนี้ (14 ต.ค.59) 